
RAPORT DE SPECIALITATE

privind aprobarea revizuirii Planului anual de evoluţie a tarifelor la apă şi canalizare pentru implementarea 
,,Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020”

Având în vedere Referatul de aprobare nr. SC2021-013735/19.05.2021 al Primarului Municipiului Timişoara şi Proiectul de Hotărâre privind aprobarea revizuirii Planului anual de evoluţie a tarifelor de apă şi canalizare pentru implementarea ,,Proiectului regional de dezvoltare a infrastructurii de apă apă uzată din judeţul Timiş, în perioada 2014-2020" 
 Facem următoarele precizări:

În conformitate cu prevederile art. 10, alin (1), pct. b şi art. 12. din Legea nr. 241 din 22 iunie 2006 a serviciului de alimentare cu apă şi de canalizare,  autorităţile deliberative ale unităţilor administrativ-teritoriale au competenţă exclusivă, ce poate fi exercitată şi prin intermediul asociaţiilor de dezvoltare intercomunitară de apă şi de canalizare, în condiţiile <LLNK 12006    51 10 201   0 17>Legii serviciilor comunitare de utilităţi publice nr. 51/2006  în numele şi pe seama unităţilor administrativ-teritoriale asociate, în baza mandatului acordat acestora, în tot ceea ce priveşte:  aprobarea programelor de investiţii privind înfiinţarea, dezvoltarea, modernizarea şi reabilitarea infrastructurii tehnico-edilitare aferente serviciului. 


În exercitarea atribuţiilor ce le revin autorităţile administraţiei publice locale adoptă hotărâri privitoare la aprobarea programelor de reabilitare, extinderea şi modernizarea sistemelor existente, a programelor de înfiinţare a unor noi sisteme de alimentare cu apă şi de canalizare, în condiţiile legii, precum şi aprobarea studiilor de fezabilitate privind extinderea, modernizarea şi reabilitarea sistemelor de alimentare cu apă şi de canalizare;

Operatorul regional Aquatim S.A. a elaborat ,,Proiectul regional de dezvoltare a infrastructurii de apă şi apă uzată din judeţul Timiş, în perioada 2014-2020". Scopul proiectului este de a dezvolta sectorul de apă şi apă uzată din aria de operare a operatorului regional Aquatim S.A, în vederea atingerii ţintelor asumate de România conform Tratatului de Aderare la Uniunea Europeană, particularizate la nivelul judeţului Timiş.

Valoarea totală a proiectului pentru judeţul Timiş este de 179.999.699 euro (fără TVA), 839.716.595 lei (fără TVA).  Proiectul se încadrează în actuala etapă de dezvoltare 2014-2020 şi are prevăzută finanţarea prin Programul Operaţional Infrastructură Mare (POIM), Axa Prioritară 3 - Dezvoltarea infrastructurii de mediu în condiţii de management eficient al resurselor, Obiectivul Specific (OS) 3.2 - Dezvoltarea infrastructurii integrate de apă şi apă uzată.În vederea finanţării acestui proiect a fost semnat Contractul de finanţare nr. 243 din 18.03.2019, cu Ministerul Fondurilor Europene,  proiect aflat de derulare. 

Ca urmare a perioadei mari de timp scurse de la întocmirea studiului de fezabilitate până la aprobarea finanţării pentru acest proiect regional, corelată cu modificările legislative care au avut ca efect creşteri substanţiale ale indicelui de cost în construcţii, a apărut necesitatea ajustării valorii Contractului de finanţare pentru proiectul mai sus menţionat.

În data de 13 iunie 2020 a fost publicată în Monitorul Oficial Hotărârea Guvernului nr. 379/2020 pentru aprobarea Metodologiei de ajustare a preţurilor în cadrul devizelor generale aferente proiectelor de infrastructură publică finanţate prin Programul Operaţional Infrastructură Mare 2014-2020, fapt ce a dat posibilitatea ajustării Contractului de finanţare. 
Ţinând cont de prevederile hotărârii menţionate mai sus, precum şi datorită faptului că s-au întâmpinat dificultăţi majore în atribuirea contractelor de lucrări la licitaţiile deja organizate, din cauza preţului neatractiv al contractelor, Aquatim S.A. a decis să aplice prevederile respectivei hotărâri pentru a recalcula valoarea devizului general. Astfel, au fost întocmite şi transmise spre aprobare către AM POIM toate documentele necesare în vederea ajustării valorii proiectului mai sus menţionat de la valoarea de 839.716.595 lei, la valoarea de 1.144.040.456 lei. 
Conform H.G. 379/07.05.2020, analiza cost beneficiu actualizată trebuie să conţină revizuirea planului anual de evoluţie a tarifelor aprobat prin hotărârea Asociaţiei de Dezvoltare Intercomunitară Apă Canal Timiş. Planul anual de evoluţie a tarifelor de apă şi canalizare nu include inflaţia, aceasta fiind reglată conform prevederilor din Contractul de delegare nr. 932/19.01.2010.

Prin adresa nr. CDE2021-000693 din data de 18.05.2021 Asociaţia de Dezvoltare Intercomunitară Apă-Canal Timiş solicită aprobarea revizuirii Planului anual de evoluţie a tarifelor la apă şi canalizare pentru implementarea ,,Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020”, finanţat prin POIM, rezultat din Analiza Cost-Beneficiu revizuită conform H.G. 379/2020, precum şi  acordarea unui mandat special pentru a vota în Adunarea Generală a Asociaţiei de Dezvoltare Intercomunitară Apă- Canal Timiş pentru modificarea Contractului de delegare a gestiunii serviciilor publice de alimentare cu apă şi de canalizare.  Menţionăm că Planul anual de evoluţie a tarifelor de apă şi canalizare iniţial a fost aprobat prin H.C.L. nr. 533/24.10.2018.
Având în vedere cele menţionate mai sus supunem dezbaterii şi aprobării Consiliului Local proiectul de hotărâre pentru aprobarea revizuirii Planului anual de evoluţie a tarifelor la apă şi canalizare pentru implementarea “Proiectului regional de dezvoltare a infrastructurii de apă şi apă uzată din judeţul Timiş, în perioada 2014-2020”, rezultat din Analiza Cost-Beneficiu revizuită conform HG379/2020, conform Anexei 1 care face parte integrantă din prezenta hotărâre, precum şi acordarea unui mandat special d-lui Ioan Ganciov- Şef Serviciu D.P.P.C.A.A. din Primăria  Municipiului Timişoara pentru a vota în Adunarea Generală a Asociaţiei de Dezvoltare Intercomunitară Apă-Canal Timiş pentru modificarea Contractului de delegare a gestiunii serviciilor publice de alimentare cu apă şi de canalizare.

